ไฟแนนซ์ทูเดย์
โดย...ช.ชดา
31 มี.ค. 2558

โดย...ช.ชดา
...หลังจากปัญหาจากประกาศกรมสรรพากรเรื่องการเสียภาษีของคณะบุคคล ที่ทำให้คนที่ฝากเงินและซื้อหุ้นกู้ร่วมกันจะต้องแยกทรัพย์สินไม่งั้นจะต้องเสียภาษี 2 ต่อ
เมื่อวานนี้ สมาคมธนาคารไทยก็ขอความร่วมมือสมาชิก งดให้ความเห็นในเรื่องนี้ เพราะเกรงว่าจะทำให้คนแตกตื่น เหมือนกฎหมายภาษีที่ดิน เรื่องจึงไปตกหนักที่ บุญทักษ์ หวังเจริญ ประธานสมาคมธนาคารไทย ต้องออกมาเคลียร์คนเดียว
...ใครจะติติงรัฐบาลและทีมเศรษฐกิจอย่างไร ช.ชดา ขอให้กำลังใจเพราะปัญหาที่รัฐบาลเจออยู่นี้มันลงลึกจนยากเยียวยา มีสาเหตุมาจากความขัดแย้งทางการเมือง ที่ลากเศรษฐกิจลงเหวอย่างช้าๆ ร่วม 10 ปี การใช้เงินงบประมาณแผ่นดินอย่างไม่บันยะบันยังไปในโครงการที่ไม่ก่อประโยชน์ต่อเศรษฐกิจ และการคอร์รัปชั่น ที่แพร่ไปทุกหย่อมหญ้า
ที่มีการกดดันรัฐบาลปรับ ครม.เศรษฐกิจ ขอฟันธงว่าไม่ช่วยอะไร จริงๆ นะ